钦定古今图书集成/理学汇编/字学典/第107卷 > 陈尧佐
## 钦定古今图书集成/理学汇编/字学典/第107卷 > 陈尧佐

按《宋史》本传：“陈尧佐，字希元，阆州阆中人。进士及第，
以太子太师致仕，赠司空，谥文惠。善古隶、八分，为方
丈字，笔力端劲，老犹不衰。尤工诗，号知馀子。”

按《事实类苑》：陈文惠公善八分书，变古之法，自成一
家。虽点画肥重，笔力劲健，能为文字，谓之“堆墨八分。”
凡天下名山胜处，碑刻题榜，多公亲迹。世或效之，而
莫能及也。